b'\n_START_ARTICLE_\nNora 2\n_START_PARAGRAPH_\nNora 2 oli ruotsalaisen vapaaehtoisyksik\xc3\xb6n, Lentorykmentti 19:n, talvisodan aikana 30. tammikuuta 1940 Kemij\xc3\xa4rvelle perustama lentotukikohta. Kemijoen l\xc3\xa4nsirannalle, noin 6 kilometri\xc3\xa4 Kemij\xc3\xa4rvest\xc3\xa4 kaakkoon perustettu tukikohta jatkoi Hirvasj\xc3\xa4rvell\xc3\xa4 sijainneen Nora-tukikohdan toimintaa sen jouduttua neuvostopommittajien hy\xc3\xb6kk\xc3\xa4yksen kohteeksi 26. tammikuuta 1940. Tukikohtaan tukeutui Noran tavoin yksi Hawker Hart I -pommikone kerrallaan.'